ابراراحمد (کرکٹر)

ابرار احمد (پیدائش:16 اکتوبر 1998ء) ایک پاکستانی کرکٹ کھلاڑی ہے۔  جس نے 2017ء کی پاکستان سپر لیگ میں 10 فروری 2017ء کو کراچی کنگز کے لیے ٹوئنٹی 20 میں قدم رکھا تھا۔ اس نے اپنا اول درجہ ڈیبیو 20 نومبر 2020ء کو سندھ کے لیے 2020-21ء قائداعظم ٹرافی میں کیا۔ اکتوبر 2021ء میں، انہیں سری لنکا کے دورے کے لیے پاکستان شاہینز کی ٹیم میں شامل کیا گیا۔ اس نے 11 نومبر 2021ء کو سری لنکا اے کرکٹ ٹیم کے خلاف لسٹ اے میں ڈیبیو کیا ابرار احمد کو انگلینڈ کے دورہ پاکستان کے لیے پاکستانی ٹیم میں بلایا گیا تھا، 9 دسمبر 2022ء کو، انہوں نے اپنے ٹیسٹ کیریئر کا آغاز انگلینڈ کے خلاف ملتان میں دوسرے ٹیسٹ میں کیا جس میں ان کی شاندار باولنگ نے اس پر سلیکٹرز کے اعتماد کو نمایاں کیا

ذاتی زندگی
ابرار احمد کراچی میں پیدا ہوئے وہ اپنے بہن بھائیوں میں سب سے چھوٹے ہیں چار بڑے بھائیوں میں ایک حافظ قرآن ہیں ، پورا قرآن حفظ کر چکے ہیں۔ان کا تعلق  پشتون قبیلے سے ہے اور اس کا خاندان خیبر پختونخواہ میں ضلع مانسہرہ کے مضافات میں واقع ایک چھوٹے سے گاؤں شنکیاری سے کراچی منتقل ہوا تھا۔ ابرار احمد کے والد کا تعلق شنکیاری سے ہے جبکہ ان کی والدہ لاہور سے تعلق رکھتی ہیں۔ ان کے والد ٹرانسپورٹ کا کام کرتے ہیں اور یہ فیملی کافی عرصے سے کراچی میں مقیم ہے۔ ابرار احمد کی پیدائش کراچی کی ہے انھوں نے کرکٹ اپنے علاقے جہانگیر روڈ کے گلی محلے کی ٹینس بال سے شروع کی۔

پہلے ٹیسٹ میں یادگار کھیل
آبرار احمد کو ایک ایسے وقت میں ٹیم۔کا حصہ بنایا گیا جب پاکستان انگلینڈ کے خلاف راولپنڈی کا پہلا ٹیسٹ آخری لمحات میں ہار گیا تھا اس لیے ساری نظریں سریز کے دوسرے ٹیسٹ پر جم گئی تھی جو ملتان میں تھا اس ٹیسٹ میں ابرار کو ٹیم کا حصہ بنایا گیا انہوں نے زیک کرولی کو بولڈ کرکے اپنی پہلی ٹیسٹ وکٹ حاصل کی جس کے لیے انہیں زیادہ انتظار نہیں کرنا پڑا انہوں نے اپنی گیندوں کا چادو جگانا جاری رکھا اور پہلے ہی دن انگلینڈ کی ٹیم کو تگنی کا ناچ نچایا اور 22 اوورز میں 114 رنز دے کر سات کھلاڑیوں کو پیویلین کی راہ دکھائی اس نے بین ڈکٹ،اولی پوپ،جو روٹ،بین اسٹوکس، ہیری بروک،اور ول جیکس کو کریز سے رخصت کیا۔ اس کی اس اعلی باولنگ سے انگلینڈ کی ٹیم 281 رنز پر محدود ہو گئی۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑیوں کی فہرست

حوالہ جات 

بقید حیات شخصیات
پاکستان کے کرکٹ کھلاڑی
سندھ کے کرکٹ کھلاڑی
کراچی کنگز کے کرکٹ کھلاڑی
کراچی کے کرکٹ کھلاڑی
کراچی وائٹس کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل
پشتون شخصیات
ضلع مانسہرہ کی شخصیات